অন্তরীয়
অন্তরীয় (অন্তরীয়) হল প্রাচীন ভারতে প্রচলিত থাকা শরীরের নিম্ন ভাগের একটি পোশাক। এটি সাদা বা রঙিন সুতির লম্বা একটি সেলাইবিহীন কাপড়। এটি দুই পায়ের মধ্যে দিয়ে পিছন দিকে নিয়ে গিয়ে পিছনে গুঁজে দেওয়া হয়। এটি পদদ্বয়কে ঢিলেঢালাভাবে আচ্ছাদিত করে, তারপর পায়ের সামনে লম্বাভাবে পাটে পাটে ঝুলন্ত অবস্থায় থাকে। একটি উত্তরী বা কায়াবন্ধ দিয়ে একে কোমরে সুরক্ষিত ভাবে বাঁধা থাকে।